جناب حسین حقانی صاحب!
جناب صولت پاشا صاحب !
آداب 
دریائے اباسین کے ارد گرد بسی تہذیب میں ہو کوئی اپنی حدود سے تجاوز چاہتا ہے۔
فوج دفاع کی بجائے تجارت اور معیشت بحال کرنا چاہتی ہے اور رنجیت سنگھ کے دور میں ایک ادارے کے طور پر وجود میں آنے کے بعد تو ہربنس پورہ بسانے سے لے کر سیالکوٹ میں چاولوں کی تجارت کا حق بھی لیتی ہے۔
عدالت حکومت سازی، مالیاتی و صنعتی امور میں سوداکاری، اور کچھ نہ کرنے باوجود اپنے لئے ریاست کے خزانوں سے بے بہا حصہ لیتی ہے۔
ملا منبر کے معاملات کو درست کرنے اور دور حاضر کے نئے چیلنجز کا سامنا کرنے اور اس کے حل تجویز کرنے کی بجائے حکومت سازی، و حکومتی وسائل میں سے اپنا حق لیتا ہے۔ 
جب کہ عوام ان تینوں کو اپنے رویوں اور رائے پر اپنی اپنی حدود میں رکھنے کی بجائے ان تینوں کے کام براہ راست کرنے کی کوشش کرتی ہے، لوگوں کے تئیں جو مجرم ہو لوگ عدلیہ بن کے اسے جیل سے نکال کر ماردیتےہیں، جہاد کے نام پر بیٹے دے دئیے جاتے ہیں اور مولوی کو نہ تو فتویٰ دینے سے روکتے ہیں اور نہ ہی ریاست کو مجبور کرتے ہیں کہ انہیں روکے۔ 
ایسے میں اس پورے گھن چکر میں صرف ملا کو الزام دینے کی بجائے آپ جیسے احباب کی طرف سے باقیوں کی دست درازیوں کو نظر انداز کرنا کچھ مناسب نہیں لگتا۔
🙏🙏🙏